Mootland

Formand
 Religion:
Forfæder tilbedelse

Mootland (i folkemunde "The Moot") er et lavtliggende kejserligt kurfyrstendømme, som ligger i den vestlige del af Imperiet. Dømmet anses for Hobbiternes hjemstavn og er med sine grønne bugnende bakker og mange snoede åer et frodigt og idylisk landskab.

## Historie

I Mytisk tid var hobbitterne fanger og slaver hos dæmonen Chernovog, der pinte og plagede dem ved blandt andet fysisk arbejde og ved at nægte dem at lave delikat mad. Men en dag ankom Edgar Baggins, den mest snu og velrejste samt mest respektable og hyggeligste hobbit nogensinde, og Hans mein Igel, der via et væddemål snød Chernovog og slap hobbitterne fri fra trældom. Herefter viste Edgar Baggins dem vejen til det hjemlige land, et sagn land hvor der aldrig ville komme krig, og fred og fordragelighed skulle vare evigt. Men undervejs forlod mange hobbit klaner folkevandringen, da de syntes de mange bakker og frodige egne i den Gamle Verden var gode nok til dem. På denne led slog hobbitklanerne sig ned over hele den Gamle Verden.

Dog grundet dette havde hobbitterne som race aldrig et realt hjemland men boede på kryds og tværs af menneske, elver og dværge riger. Men dette ændrede sig i 832 3E, hvor de blev tildelt et landområde af Kejser Balbinus den Tykke, som tak for at hans hobbit kok gang på gang i en periode af 30 år havde lavede ham udsøgt ret efter ret. Mange hobbitklaner verden over flyttede hertil over de næste årtier. Mootland var ikke Balbinus eneste gave, da han også gav hobbitterne titlen som kürfyrstedømme.

Siden da har Mootland altid været et kurfyrstedømme, som så vidt muligt har forholdt sig neutralt i de større interne krige i Imperiet. Hovedsageligt grundet to ting. De har sørget for at have gode relationer til alle deres naboer i Imperiet og klanlederne stemmer som regel imod at vælge en side i krigstider. Dette har dog også betydet at Mootland har kunne sælge deres mad til begge parter, hvilket har gjort Mootland til et af de rigeste fyrstendømmer i Imperiet.

## Regering

Hele regeringen er bygget op om de 3317 hobbit klaner og de 21 ogre klaner. Der er to statsapparater, Fjerdings Tingene, der regerer lokalt, og Herredstinget, der regerer nationalt. De er begge udøvende, dømmende og lovgivende, dog kan enhver beslutning taget i et Fjerdings Ting omstødes i Herredstinget.

### Fjerdings Tingene

Der er i alt fire Fjerdings Ting, et for hver Fjerding. Her mødes alle de lokale klanleder, hvor de diskuterer alt fra hvornår de skal høste til hvem der tager kage med til det næste møde. Her vælges også repræsentanter til Herredstinget. I disse forsamlinger vælges folk til lokale administrative positioner, så som landbetjente og embedsmænd.

### Herredstinget

Her mødes repræsentanter fra Fjerdings Tingene, 33 fra hver Fjerding. Her drøftes love og beslutninger, som har indflydelse på hele Mootland. Det er også den ældste blandt disse repræsentanter, som har titlen som formand, royal forvalter af Mootland og har titlen som kejserlig kurfyrste. I denne forsamling vælges også diplomater, ambassadører, officerer, ministre og andre administrative poster.

Hobbitter er i det hele taget meget glade for titler, så grundet dette har næsten hver repræsentant en minister titel. Disse titler er meget seriøse så som udenrigsminister eller lidt mindre seriøse så som kageminister. Hvis en repræsentant ikke har en minister titel har vedkommende dog ofte en anden prestigefuld titel, såsom stor oberstløjnant eller

### Quinsberry Lodge

Selvom de ikke er en officel del af Mootlands regering, har organisationen kaldet Quinsberry Lodge stor indflydelse på den politiske agenda. Quinsberry Lodge er en salgs fagforening for hobbitter, som varetager hobbitters interesse og beskytter hobbitter mod fæl racisime over hele Imperiet, men menes dog også at have mange kontakter til den kriminelle underverden.

## Religion

Mootland er overvejende Sigmariter med store kulte tilegnet Krios, Callista, Issaries, som hobbitterne ser som en skytsgud for Mootland og dem selv, og Morr, med fokus især på hans aspekt som drømmenes gud. Grundet at hobbitterne mener drømme er tegn og beskeder fra deres forfædre. Ofte får hobbitternes religiøse ritualer dem til at gå i trance hvori de kan kontakte deres forfædre.

Hobbitternes forfædre er næsten ligeså vigtige for dem som guderne er. Derfor er det også vigtig for en hobbit, at de bliver begravet i familiens gravhøj, så deres efterkommer altid kan kontakte dem og de kan leve evigt i de næste liv med deres egne forfædre.

## Geografi

Mootlands terræn er bakker og atter bakker fyldt med marker og små skove kun afbrudt af små bække og de enkelte større byer. Som regel bor hobbitter i huse i de større byer, mens at på landet bor de fleste hobbitter i bakkerne, men flere og flere begynder at opfører huse, da bakkerne tiltider kan være lidt for primitive og uciviliserede.
Mootland er udgjort af fire fjerding kaldet Nørrefjerding, Sønderfjerding, Vesterfjerding og Østrefjerding. Centralt mellem disse fjerdinger ligger Den Gamle Skov, hvori den store bakke ligger, hvori mange hobbitter bliver begravet og er den største helligdom for hobbitter.

## Industri

Mootland er nok den største landbrugsnation i Imperiet pr. kvadrat kilometer. Her bliver produceret alt fra korn til hyldeblomstcider. Næsten alt agrikultur bliver udført her. Hver klan har dog som regel et speciale i landbrug, som de tjener deres penge på. Der sættes stor pris på Mootlands varer over hele den Gamle Verden, hvor de ofte bliver behandlet som kvalitets-og luksusvarer.